**ხარაგაულის მუნიციპალიტეტის საკრებულოს ბიუროს 2016 წლის 19 სექტემბრის მორიგი სხდომის**

**ო ქ მ ი № 19**

**დ. ხარაგაული**

**სხდომას თავმჯდომარეობდა -** საკრებულოს თავმჯდომარე - ინგა მაღრაძე.

**სხდომას ესწრებოდნენ ბიუროს წევრები:**

**მანანა ბარბაქაძე -** საკრებულოს თავმჯდომარის მოადგილე,

**ვარლამ ჭიპაშვილი -** საფინანსო - საბიუჯეტო კომისიის თავმჯდომარე,

**შალვა ლურსმანაშვილი -** ეკონომიკის, ქონების მართვისა და ინფრასტრუქტურის კომისიის თავმჯდომარე,

**იური ლურსმანაშვილი -** ფრაქცია „ქართული ოცნება - რესპუბლიკელების“ თავმჯდომარე,

**იუზა კელენჯერიძე -** ფრაქცია „ქართული ოცნება - მრეწველების“ თავმჯდომარე,

**მიხეილ გელაშვილი -** იურიდიულ, სამანდატო, საპროცედურო საკითხთა და ეთიკის კომისიის თავმჯდომარე,

**ვარლამ თავზარაშვილი -** ფრაქცია „ქართული ოცნება - დემოკრატიული საქართველოს“ თავმჯდომარე,

**გივი თხელიძე -** ჯანდაცვისა და სოციალურ საკითხთა კომისიის თავმჯდომარე,

**საკრებულოს წევრები:** ქეთევან ზუმბაძე, გელა გოლუბიანი.

**სხდომას ასევე ესწრებოდნენ:**

**ზაალ ორბელაძე -** საკრებულოს აპარატის უფროსის მოვალეობის შემსრულებელი.

**საინფორმაციო საშუალებათა წარმომადგენლები:**

**ნ. კაპანაძე -** გაზეთ „ჩემი ხარაგაულის“ ჟურნალისტი,

**მ. ბურჯალიანი -** ა(ა)იპ „მოქალაქეთა ჩართულობისა და ინფორმირების ცენტრის“ სპეციალისტი,

**მ. ბაბლიძე -** მუნიციპალიტეტის გამგეობის ადმინისტრაციული სამსახურის თანამშრომელი.

**მოისმინეს:** ხარაგაულის მუნიციპალიტეტის საკრებულოს თავმჯდომარის ი. მაღრაძის ინფორმაცია, რომელმაც ბიუროს წევრებს გააცნო ბიუროს სხდომის დღის წესრიგი და ბიუროს სხდომაზე განსახილველ საკითხთა შემდეგი ნუსხა

**დღის წესრიგი**

**ხარაგაულის მუნიციპალიტეტის საკრებულოს 2016 წლის 3 ოქტომბრის მორიგი სხდომის დღის წესრიგის დამტკიცების შესახებ.**

**მომხს: ინგა მაღრაძე**

**საკითხთა ნუსხა**

1. ხარაგაულის მუნიციპალიტეტის გამგეობის ინფრასტრუქტურისა და კეთილმოწყობის სამსახურის ანგარიში გაწეული მუშაობის შესახებ.

მომხს: მალხაზ ფხალაძე

1. ხარაგაულის მუნიციპალიტეტის საკრებულოს იურიდიულ, სამანდატო, საპროცედური საკითხთა და ეთიკის კომისიის დასკვნის განხილვა ფრაქცია „თავისუფალი არჩევანის“ დაფუძნების შესახებ.

მომხს: მიხეილ გელაშვილი

1. ხარაგაულის მუნიციპალიტეტის საკრებულოს 2014 წლის 28 ივლისის №62 განკარგულებაში „ხარაგაულის მუნიციპალიტეტის საკრებულოს მუდმივმოქმედი კომისიების შემადგენლობების დამტკიცების შესახებ“ ცვლილების შეტანის თაობაზე.

მომხს: მიხეილ გელაშვილი

დღის წესრიგისა და განსახილველ საკითხთა ნუსხის დამტკიცების თაობაზე საკითხის კენჭისყრაზე დაყენებამდე, ბიუროს წევრმა, საფინანსო-საბიუჯეტო კომისიის თავმჯდომარემ - ვარლამ ჭიპაშვილმა, მოითხოვა განსახილველ საკითხთა რიგითობის შეცვლა და პირველ საკითხად ფრაქცია „თავისუფალი არჩევანის“ დაფუძნების შესახებ პირველ საკითხად განხილვა. სხდომის თავმჯდომარემ კენჭისყრაზე დააყენა აღნიშნული ცვლილების საკითხი.

**კენჭისყრაში მონაწილეობას იღებდა ბიუროს 9 წევრი:**

**მომხრე - 9**

**წინააღმდეგი - 0.**

**ბიურომ მიიღო გადაწყვეტილება:**

1. შეიცვალოს ხარაგაულის მუნიციპალიტეტის საკრებულოს ბიუროს 2016 წლის 19 სექტემბრის სხდომის საკითხთა ნუსხის რიგითობა და პირველ საკითხად განხილულ იქნეს ფრაქცია „თავისუფალი არჩევანის“ დაფუძნების შესახებ საკითხი.

აღნიშნული ცვლილების შემდეგ, სხდომის თავმჯდომარემ კენჭისყრაზე დააყენა საკითხი დღის წესრიგისა და განსახილველ საკითხთა ნუსხის დამტკიცების თაობაზე.

**კენჭისყრაში მონაწილეობას იღებდა ბიუროს 9 წევრი:**

**მომხრე - 9**

**წინააღმდეგი - 0.**

**მოისმინეს:** მუნიციპალიტეტის საკრებულოს იურიდიულ, სამანდატო, საპროცედურო საკითხთა და ეთიკის კომისიის თავმჯდომარის, მიხეილ გელაშვილის, ინფორმაცია ფრაქცია „თავისუფალი არჩევანის“ დაფუძნების შესახებ, აღნიშნული კომისიის მიერ დადებითი დასკვნის გაცემის თაობაზე.

**აზრი გამოთქვეს:**

**ვ. ჭიპაშვილმა,** რომელმაც განაცხადა, რომ საკრებულოს იურიდიულ, სამანდატო, საპროცედურო საკითხთა და ეთიკის კომისიის სხდომა, ფრაქცია „თავისუფალი არჩევანის“ დაფუძნების საკითხთან დაკავშირებით ჩატარდა დადგენილი პროცედურული ნორმების დარღვევით. კერძოდ, არც ის და არც აღნიშნული კომისიის სხვა წევრები არ იყვნენ წინასწარ გაფრთხილებულნი კომისიის ჩატარების დროსთან დაკავშირებით. მისივე თქმით, კომისიის ერთ-ერთ წევრს, გივი ხიჯაკაძეს, ხსენებული საკითხის განხილვაში მონაწილეობა არ მიუღია და ბიუროს წევრებს გააცნო გ. ხიჯაკაძის წერილობითი განცხადება იმასთან დაკავშირებით, რომ მას მონაწილეობა არ მიუღია საკითხის განხილვაში. მანვე ისაუბრა ფრაქციის შექმნის სხვა ხარვეზებზეც და აღნიშნა, რომ ფრაქციის წესდება და პლატფორმა მთლიანად გადმოწერილი არის ფრაქცია „ქართული ოცნება - რესპუბლიკელების“ წესდებიდან და პლატფორმიდან. მისივე განმარტებით, პლატფორმაში არ ჩანს ფრაქციის მიზნები და მისი განხორციელების გზები, ხოლო ფრაქციის შექმნის სამართლებლივი საფუძვლები არ შეესაბამება მიღებულ გადაწყვეტილებას და მოცემული ფორმით ფრაქციის დაფუძნება ეწინააღმდეგება საქართველოს ორგანული კანონის „ადგილობრივი თვითმმართველობის კოდექსის“ 30\_ე მუხლისა და ხარაგაულის საკრებულოს დებულების (რეგლამენტის) 35\_ე მუხლის მოთხოვნებს. მანვე განმარტა აღნიშნულ საკანონმდებლო ნორმათა მოთხოვნები და მოითხოვა საკითხის თავიდან განხილვა კომისიაში.

**ი. ლურსმანაშვილმა,** რომელმაც განაცხადა, რომ ფრაქციის დაფუძნების საკითხი ბიუროს ფორმატში არ განიხილება და აღნიშნული საკითხის 2016 წლის 3 ოქტომბრის საკრებულოს სხდომის დღის წესრიგში შეტანა კენჭისყრას არ საჭიროებს.

**მ. გელაშვილმა,** რომელმაც განაცხადა, რომ ფრაქციის დაფუძნების შესახებ კომისიის მიერ მიღებული დადებითი დასკვნა მიღებულია ხარაგაულის საკრებულოს დებულების (რეგლამენტის) სრული დაცვით და ის არ ეწინააღმდეგება ფრაქციის დაფუძნებასთან დაკავშირებით საკანონმდებლო ნორმათა მოთხოვნებს. მისივე განცხადებით, აღნიშნულ საკითხზე კომისიის სხდომის შესახებ, კომისიის წევრები მან გააფრთხილა საკრებულოს წინა სესიაზე, კერძოდ, 2016 წლის 5 სექტემბრის სხდომის დროს.

სხდომის თავმჯდომარემ კენჭისყრაზე დააყენა საკითხის საკრებულოს 2016 წლის 3 ოქტომბრის სხდომის დღის წესრიგში შეტანასთან დაკავშირებით.

**კენჭისყრაში მონაწილეობას იღებდა ბიუროს 9 წევრი:**

**მომხრე - 3**

**წინააღმდეგი - 6.**

ამის შემდეგ სხდომის თავმჯდომარემ ხელმეორედ კენჭისყრაზე დააყენა ვ. ჭიპაშვილის მიერ შემოთავაზებული წინადადება, საკითხის კომისიაში დამატებით შესწავლასთან დაკავშირებით.

**კენჭისყრაში მონაწილეობას იღებდა ბიუროს 9 წევრი:**

**მომხრე - 6**

**წინააღმდეგი - 3.**

**ბიურომ მიიღო გადაწყვეტილება:**

1. ხარაგაულის მუნიციპალიტეტის საკრებულოს იურიდიულ, სამანდატო, საპროცედურო საკითხთა და ეთიკის კომისიას დამატებით შესასწავლად გადაეცეს ფრაქცია „თავისუფალი არჩევანის“ დაფუძნების საკითხი.

აღნიშნული საკითხის გადაწყვეტის შემდეგ, სხდომის თავმჯდომარის თხოვნით, ბიუროს სხდომის თამვჯდომარეობა გააგრძელა ბიუროს წევრმა, საკრებულოს თავმჯდომარის მოადგილემ - მანანა ბარბაქაძემ. ვინაიდან, ი. მაღრაძეს დაგეგმილი ჰქონდა შეხვედრა საქართველოს პარლამენტის თავმჯდომარესთან.

**მოისმინეს:**

მუნიციპალიტეტის საკრებულოს იურიდიულ, სამანდატო, საპროცედურო საკითხთა და ეთიკის კომისიის თავმჯდომარის, მიხეილ გელაშვილის, ინფორმაცია საკითხზე - ხარაგაულის მუნიციპალიტეტის საკრებულოს 2014 წლის 28 ივლისის №62 განკარგულებაში „ხარაგაულის მუნიციპალიტეტის საკრებულოს მუდმივმოქმედი კომისიების შემადგენლობების დამტკიცების შესახებ“ ცვლილების შეტანის თაობაზე.

საკითხთან დაკავშირებით აზრი არ გამოთქმულა.

საკრებულოს თავმჯდომარემ კენჭისყრაზე დააყენა საკითხი, აღნიშნული საკითხის საკრებულოს 2016 წლის 3 ოქტომბრის სხდომის დღის წესრიგში შეტანასთან დაკავშირებით.

**კენჭისყრაში მონაწილეობას იღებდა 8 წევრი:**

**მომხრე - 8**

**წინააღმდეგი - 0.**

**ბიურომ მიიღო გადაწყვეტილება:**

1. საკითხი შეტანილ იქნეს საკრებულოს 2016 წლის 3 ოქტომბრის მორიგი სხდომის დღის წესრიგში.

**მოისმინეს:**

1. ხარაგაულის მუნიციპალიტეტის გამგეობის ინფრასტრუქტურისა და კეთლმოწყობის სამსახურის უფროსის, მალხაზ ფხალაძის, ანგარიში საკითხზე - ხარაგაულის მუნიციპალიტეტის გამგეობის ინფრასტრუქტურისა და კეთილმოწყობის სამსახურის ანგარიში გაწეული მუშაობის შესახებ. (თან ერთვის).

**აზრი გამოთქვეს:**

**შ. ლურსმანაშვილმა,** რომელმაც კითხვით მიმართა მომხსენებელს, იმის შესახებ, რომ ინფრასტრუქტურულ პროექტებზე დანაზოგი თანხები, ასევე საურავის თანხები, რჩება თუ არა მუნიციპალიტეტის ბიუჯეტში.

**მ. ფხალაძემ** დასმულ შეკითხვაზე უპასუხა, რომ ამ საკითხის სამართლებრივად მოწესრიგების მიზნით მიმდინარეობს გარკვეული მუშაობა.

**ი. კელენჯერიძემ,** რომელმაც კითხვით მიმართა მომხსენებელს, თუ რა პრობლემები არის სოფელ გედსამანიის სასოფლო გზის რეაბილიტაციასთან დაკავშირებით.

**მ. ფხალაძემ** დასმულ შეკითხვაზე უპასუხა, რომ ამჟამად, აღნიშნული გზის სარეაბილიტაციო სამუშაოების მხოლოდ 25%\_ა შესრულებული და გზის მშენებელ კომპანიას აქვს გარკვეული ფინანსური პრობლემები.

**მ. გელაშვილმა,** რომელმაც კითხვით მიმართა მომხსენებელს, იმის შესახებ, თუ რა თანხებია დახარჯული მუნიციპალიტეტის 2016 წლის ბიუჯეტიდან კონკრეტულ იფნრასტრუქტურულ პროექტებზე.

**მ. ფხალაძემ** დასმულ შეკითხვაზე უპასუხა, რომ თანხობრივი მონაცემები კონკრეტულ პროექტებზე ზუსტად არ ახსოვს და აღნიშნულ მონაცემებს წარმოადგენს საკრებულოს სხდომაზე.

სხდომის თავმჯდომარემ კენჭისყრაზე დააყენა საკითხი, აღნიშნული საკითხის საკრებულოს 2016 წლის 3 ოქტომბრის სხდომის დღის წესრიგში შეტანასთან დაკავშირებით.

**კენჭისყრაში მონაწილეობას იღებდა ბიუროს 8 წევრი:**

**მომხრე - 8**

**წინააღმდეგი - 0.**

**ბიურომ მიიღო გადაწყვეტილება:**

1. საკითხი შეტანილ იქნეს საკრებულოს 2016 წლის 3 ოქტომბრის მორიგი სხდომის დღის წესრიგში.

**ბიურომ მიიღო გადაწყვეტილება:**

1. დამტკიცდეს საკრებულოს 2016 წლის 3 ოქტომბრის მორიგი სხდომის დღის წესრიგი (თან ერთვის).

ამით ბიუროს განსახილველი საკითხი ამოიწურა და სხდომა დამთავრებულად გამოცხადდა.

**სხდომის თავმჯდომარე მანანა ბარბაქაძე**